NORAKSTS

|  |  |
| --- | --- |
| 25.11.2021. | Nr.19/10 |

###### JELGAVAS VALSTSPILSĒTAS PAŠVALDĪBAS IESTĀDES

###### “SABIEDRISKAIS CENTRS” IZVEIDOŠANA

(ziņo: I.Škutāne)

**Atklāti balsojot: PAR – 10** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis), **PRET – 4** (A.Rublis, A.Pagors, G.Kurlovičs, A.Tomašūns), **ATTURAS – nav**,

Jelgavas valstspilsētas pašvaldības kompetenci sabiedrības saliedētības jautājumos šobrīd veic Jelgavas valstspilsētas pašvaldības administrācijas struktūrvienība – Sabiedrības integrācijas pārvalde (turpmāk – Sabiedrības integrācijas pārvalde). Sabiedrības integrācijas pārvalde aptver plašu darbības spektru attiecībā uz lielu sabiedrības daļu – jauniešiem, mazākumtautību iedzīvotājiem, to pārstāvošajām organizācijām, personām ar īpašām vajadzībām, pensionāriem u.c., kā arī organizē brīvprātīgo darbu pašvaldībā. Vienlaikus saskaņā ar Jaunatnes likuma 5.panta pirmo un otrās daļas 1.punktu pašvaldībai jānodrošina institucionālā sistēma darbam ar jaunatni. Pašvaldība, izveidojot institucionālu sistēmu darbam ar jaunatni, ir tiesīga noteikt par darbu ar jaunatni atbildīgo pašvaldības institūciju.

Ņemot vērā minēto, lai nodrošinātu pašvaldības institucionālās sistēmas pilnveidošanu un darbības efektivitāti sabiedrības saliedētības jomā, darbā ar jaunatni un brīvprātīgā darba organizēšanā, ir lietderīgi minēto funkciju un uzdevumu veikšanai izveidot Jelgavas valstspilsētas pašvaldības iestādi.

Saskaņā ar likuma „Par pašvaldībām” 12.pantu, 14.panta pirmās daļas 1.punktu, 21.panta pirmās daļas 8.punktu, Jaunatnes likuma 5.panta pirmo daļu, Brīvprātīgā darba likumu,

**JELGAVAS VALSTSPILSĒTAS DOME NOLEMJ:**

1. Izveidot Jelgavas valstspilsētas pašvaldības iestādi “Sabiedriskais centrs” (turpmāk - Iestāde), nododot tai Jelgavas valstspilsētas pašvaldības administrācijas Sabiedrības integrācijas pārvaldes funkcijas un uzdevumus.
2. Noteikt, ka Iestāde darbību uzsāk ar 2022.gada 1.janvāri.
3. Uzdot Sabiedrības integrācijas pārvaldei nodot Iestādei materiālās vērtības, kas nepieciešamas nododamo funkciju un uzdevumu veikšanai.
4. Apstiprināt Iestādes nolikumu (pielikumā).

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2021.gada 25.novembrī